Heartstopper (úrscéalta grafacha)

Is sraith úrscéalta grafacha agus greannán é Heartstopper le Alice Oseman, a tháinig amach don chéad uair sa bhliain 2016.  

 Scéal 

 Leabhar 1 
Beirt bhuachaillí aeracha, Charlie agus Nick, atá i gcroílár an scéil. Tá siad ag freastal ar an scoil chéanna, ach níl aon aithne acu ar a chéile… go dtí lá amháin nuair a chuirtear ina suí in aice lena chéile iad agus cuireann siad aithne ar a chéile diaidh ar ndiaidh. Cé go bhfuil siad an-difriúil óna chéile, fásann cairdeas eatarthu agus ní fada go mbíonn splanc an ghrá san aer. Ach tá orthu iad féin a shaoradh ó shrianta sóisialta más mian leo an cairdeas eatarthu a fhorbairt le bheith ina leannáin. 

Cuirtear an caidreamh idir Charlie agus Nick in iúl mar rud nádúrtha agus speisialta, agus caitear leis na carachtair mar ghnáthdhaoine óga atá ag fás aníos agus ag dul i ngleic leis an saol ó lá go lá. Tá siad beirt ag dul i ngleic le gnáthdhúshláin na hóige, mar atá gach a bhfuil mórthimpeall orthu. Tá an scéal lán le heispéiris uilíocha – cúrsaí scoile, cairdeas, grá, féinmhuinín, imní agus spraoi.

 Leabhar 2 
Sa dara leabhar, éiríonn an scéal "níos doimhne agus níos pearsanta". Níl cinnteacht Charlie ag Nick. Pléann an leabhar le saincheisteanna cosúil le "meabhairshláinte, muinín i gcairde, agus an tábhacht a bhaineann le glacadh leat féin agus leis na daoine atá gar duit.
clé|mion|Heartstopper (sraith theilifíse): Aisteoirí Kit Connor agus Joe Locke

 Gaeilge 
Tháinig leagan Gaeilge den chéad leabhar sa tsraith amach sa bhliain 2024, aistrithe ag Eoin Mc Evoy agus foilsithe ag Futa Fata. Fanann an leabhar dílis don bhunleagan.

Tháinig an leagan Gaeilge den dara leabhar sa tsraith amach sa bhliain 2025. Scéal bog é faoi bheirt bhuachaillí meánscoile atá ag titim i ngrá agus ag foghlaim fúthu féin, faoin ngrá agus faoin gcairdeas agus iad ag fás aníos le chéile. Aistríodh "go paiseanta" é ag Mc Evoy.

 Féach freisin 
 Heartstopper (sraith theilifíse)

 Léitheoireacht bhreise 
 Mc Evoy, Eoin (Meitheamh 2025). "Bronntanas Heartstopper". Comhar.

 Tagairtí 

Catagóir:Leabhair Bhéarla
Catagóir:Úrscéalta grafacha
Catagóir:Úrscéalta grafacha i nGaeilge
Catagóir:Déaglitríocht
Catagóir:Déaglitríocht na Gaeilge
Catagóir:Sraitheanna greannán
Catagóir:Sraitheanna leabhar Gaeilge
Catagóir:Sraitheanna na Gaeilge
Catagóir:LADT
Catagóir:Leabhair a foilsíodh in 2016
Catagóir:Leabhair a foilsíodh sna 2010idí
Catagóir:Leabhair a foilsíodh in 2024
Catagóir:Leabhair a foilsíodh sna 2020idí